Narodna skupština
20150115

Poštovani poslanici, želim svima da se zahvalim koji na iskren i pravi način prepoznaju napore Vlade Republike Srbije da na pravi način ekonomsku situaciju u zemlji preokrenu na bolje, da bude u cilju svih naših građana i svih onih koji žive ne samo u gradovima, nego i u ruralnim područjima, da na različite načine različitim instrumentima podržimo razvoj privatnog sektora u Srbiji. Takođe je veoma važni što ste danas većinski u ovoj sali podržali i ova dva zakona koja se tiču izmena zakona i o Fondu za razvoj koji nam je omogućio, kako sam malopre napomenuo, pokretanje proizvodnje i u „Simpu“ koji nam omogućuje ozbiljne pregovore sa „Esmarkom“ i zapošljavanje novih radnika, koji nam je omogućio pokretanje proizvodnje i u „Prvom maju“ i u svim preduzećima u kojima imamo veliki broj radnika zaposlenih. Mislim da bi njih najbolje trebalo pitati da li su srećni i zadovoljni zbog toga ili bi trebalo da ugasimo i Fond za razvoj i da kažemo – jednostavno, ne možemo da vam pomognemo ni na koji način.